Meraker smelteverk

Meraker smelteverk, senere kjent som Elkem Meraker var et smelteverk ved Kopperå i Meråker kommune i Trøndelag. Verket ble grunnlagt under navnet Meraker Brug og Carbidfabrik i 1898 av industrimannen Ole Haugan og produserte i begynnelsen kun karbid. 

Fra 1928 til 1981 var smelteverket eid av Union Carbide Corporation, og med tiden produserte det både legeringer for fremstilling av silisiummetall og ferrosilisium. Fra 1981 og frem til juni 2006 var smelteverket en del av Elkem. Produksjonen i verkets siste 15 år var kun mikrosilika, som er tilsettingsstoff til blant annet betong, tannkrem og leppestifter. Sluttproduktene fra verket ble i stor grad transportert med Meråkerbanen til havnen ved Muruvik gjennom sidesporene fra Kopperå stasjon. Ved stengingen av verket var det 55 ansatte hos Elkem Meråker. Bygningsmassen er delvis revet, men flere store byggverk tilknyttet verket står i dag fortsatt igjen, blant annet kraftstasjonen Kopperå I, som var i drift fra 1915 til 1994.

Referanser

Se også 
Meraker Brug

Eksterne lenker 
 
 Meraker smelteverk Gjestegård
 Bilde av smelteverket på Digitaltmuseum.no

Norske smelteverk
Historisk næringsliv i Norge
Elkem
Næringsliv i Meråker
Selskaper etablert i 1898
Selskaper opphørt i 2006
1898 i Norge